નોંધનીય છે કે, બોર્ડ દ્વારા ઉત્તરવહી અવલોકનની કામગીરી હાથ ધરી હતી. જેમાં વિદ્યાર્થીઓને રૂબરૂમાં તેમની ઉત્તરવહીઓ બતાવવામાં આવી હતી. જોકે, વિદ્યાર્થીઓના આક્ષેપ પ્રમાણે પ્રશ્નોમાં ઓછા ગુણ મળ્યા હોવા અંગેની રજૂઆત ત્યાં હાજર નિરીક્ષકોને કરવામાં આવી હતી. પરંતુ તેમણે ઓછા ગુણ મળ્યા હોય તો તેમાં સુધારો થઈ શકે નહીં તેમ જણાવી વિદ્યાર્થીઓના ગુણમાં સુધારો કર્યો ન હતો. માત્ર કોઈ પ્રશ્ન જોવાનો રહી ગયો હોય અથવા તો ગુણ ગણતરીમાં લેવાયા ન હોય તેમના જ ગુણ ગણવામાં આવશે તેમ જણાવતા વિદ્યાર્થીઓમાં રોષ ફેલાયો હતો.